पन्नालाल घोष
पन्नाबाबू शास्त्रीय बांसुरी के जन्मदाता हैं और उन्हें बांसुरी का मसीहा कहना समीचीन होगा। जिन्हें बांसुरी को लोक वाद्य से शास्त्रीय वाद्य यंत्र के रूप में स्थापित करने का श्रेय जाता हैं। उनके अथक प्रयासों का ही परिणाम था कि 1930 में उनका पहला एलपी जारी हुआ। आने वाली सदियां पन्ना बाबू के काम को कभी भूल नहीं सकती हैं। उन्हीं का प्रयास है कि कृष्ण कन्हैया की बांसुरी का आज के फ्यूजन संगीत में भी अहम स्थान है। बांसुरी को शास्त्रीय वाद्य के रूप में लोगों के दिलों में बसाने का काम पन्ना बाबू ने शुरू किया था और पंडित हरिप्रसाद चौरसिया जैसे बांसुरी वादकों ने इस वाद्य यंत्र को विदेशों में लोकप्रिय कर दिया। पन्नालाल जी ने कई फ़िल्मों में भी बांसुरी बजाई थी, जो आज भी अद्वितीय है। जिनमें मुग़ले आज़म, बसंत बहार, बसंत, दुहाई, अंजान और आंदोलन जैसी कई प्रसिद्ध फ़िल्में प्रमुख हैं जिसके संगीत के साथ पंडित पन्नालाल घोष का नाम जुड़ा रहा।[2]
ऋत्विक घटक
घटक ने फिल्म जगत में निमाई घोष के "चिन्नामूल" (1950) के साथ अभिनेता और सहायक निर्देशक के रूप में प्रवेश किया। "चिन्नामूल" के दो वर्ष बाद घटक की पहली पूर्ण फिल्म "नागरिक" (1952) आई, दोनों ही फ़िल्में भारतीय सिनेमा के लिए मील का पत्थर थीं। घटक ने शुरूआती कार्यों में नाटकीय और साहित्यिक प्रधानता पर ज़ोर दिया और एक वृत्तचित्रीय यथार्थवाद, जो लोक रंग मंचों से ली गयी शैली के प्रदर्शन से युक्त होता था, उसे ब्रेश्टीयन फिल्म निर्माण के उपकरणो के उपयोग के साथ संयोजित किया।